বিনীত গোয়েলের রাষ্ট্রপতি পুলিশপদক প্রত্যাহারের আর্জি জানিয়ে রাষ্ট্রপতিকে চিঠি শুভেন্দুর

কলকাতা: কলকাতা পুলিশ কমিশনার বিনীত গোয়েলের (CP Vineet Kumar Goyal) রাষ্ট্রপতি পুলিশপদক ফেরত নেওয়ার দাবিতে রাষ্ট্রপতি দ্রৌপদী মুর্মুকে (President of India Droupadi Murmu) চিঠি দিলেন শুভেন্দু অধিকারী (Suvendu Adhikari)। আরজি কর কাণ্ডের প্রতিবাদে বিনীত গোয়েলের রাষ্ট্রপতি পুলিশপদক প্রত্যাহারের আর্জি বিরোধী দলনেতার। স্বরাষ্ট্রমন্ত্রী অমিত শাহকেও এবিষয় হস্তক্ষেপের দাবি জানিয়েছেন শুভেন্দু। আরজি কর কাণ্ডে পুলিশের ভূমিকা নিয়ে প্রশ্ন তুলেছেন জুনিয়র চিকিৎসকরা। এমনকি পুলিশের ভূমিকায় অসন্তুষ্ট কলকাতা হাইকোর্ট ও সুপ্রিম কোর্ট। এবার সিপি বিনীত গোয়েলকে দেওয়া জোড়া পদক কেড়ে নেওয়ার আবেদন জানিয়ে রাষ্ট্রপতিকে চিঠি দিলেন বিরোধী দলনেতা। আরও একটি চিঠি তিনি পাঠিয়েছেন কেন্দ্রীয় স্বরাষ্ট্রমন্ত্রী অমিত শাহকেও। কাজে দক্ষতার জন্য ২০১৩ ও ২০২৩ সালে বিনীত গোয়েল সর্বভারতীয় স্তরে জোড়া সম্মানে ভূষিত হন। ‘রাষ্ট্রপতি পুলিশ পদক’ এবং ‘পুলিশ পদক’ পান তিনি।

আরও পড়ুন: সিবিআই নিরব কেন? আরজি কর কাণ্ডে প্রশ্ন তুলল তৃণমূল

শুভেন্দু রাষ্ট্রপতিকে লিখেছেন, পুলিশের কাজের কৃতিত্বকে সম্মান জানাতেই রাষ্ট্রপতি ‘প্রেসিডেন্ট পুলিশ মেডেল’ এবং ‘পুলিশ মেডেল’ পুরষ্কার দেয়। ওই পদক পাওয়ার ‘যোগ্য নন’ বিনীত গোয়েল। কারণ, তাঁর নেতৃত্বাধীন কলকাতা পুলিশ আরজি করের ঘটনার তদন্তে চরম ব্যর্থতার পরিচয় দিয়েছে। বৃহস্পতিবার ওই দু’টি চিঠিই নিজের এক্স হ্যান্ডলে পোস্ট করেছেন শুভেন্দু। তাতে দেখা যাচ্ছে শুভেন্দু রাষ্ট্রপতিকে লিখেছেন, পুলিশের কাজের কৃতিত্বকে সম্মান জানাতেই ভারতের রাষ্ট্রপতি ‘প্রেসিডেন্ট পুলিশ মেডেল’ এবং ‘পুলিশ মেডেল’ দেওয়ার নিয়ম চালু করেছে। তবে ওই মেডেলের কৃতিত্ব কারও একার নয়। সব সময়েই দলগত। সম্মান জানানোর ক্ষেত্রে পুলিশের পদাধিকারীকে ওই পদক দেওয়া হয়। শুভেন্দু জানিয়েছেন, ২০১৩ এবং ২০২৩ সালে বিনীতও পুলিশের কৃতিত্ব জনিত ওই দু’টি সম্মান লাভ করেছিলেন। কিন্তু তিনি পুলিশ আধিকারিক হিসেবে গুরুত্বপূর্ণ পদে রয়েছেন, তার মর্যাদা রাখতে পারছেন না। পুলিশ পদক পাওয়ার যোগ্যতা হারিয়েছেন তিনি।

I have written a letter to the Hon’ble President of India; Smt. Droupadi Murmu Ji requesting her to withdraw/forfeit the prestigious President’s Police Medal and Police Medal conferred upon Shri Vineet Goyal; IPS, (West Bengal: RR – 1994), presently Commissioner of Police,… pic.twitter.com/uaNeQppibZ

— Suvendu Adhikari (@SuvenduWB) September 5, 2024

দেখুন ভিডিও