আরজি কর কাণ্ড: কলকাতায় জাতীয় মহিলা কমিশন

কলকাতা: আরজিকর কাণ্ডের (RG Kar Hospital Incident) প্রেক্ষিতে কলকাতায় জাতীয় মহিলা কমিশন (National Commission Women)। কলকাতা বিমানবন্দর থেকে সোজা লালবাজার গিয়েছে জাতীয় মহিলা কমিশনের প্রতিনিধিরা। কলকাতা পুলিশ কমিশনার বিনীত গোয়েল ও শীর্য পুলিশ আধিকারিকদের সঙ্গে মহিলা কমিশনের ২ সদস্য বৈঠক করেন। লালাবাজারে বৈঠকের পর সোদপুর মৃত চিকিৎসকরের বাড়িতে যাবেন। নির্যাতিতার বাবা-মার সঙ্গে কথা বলবেন।

আরও পড়ুন: আরজি কর নিয়ে নবান্নে স্বাস্থ্য সচিবের সঙ্গে বৈঠক মুখ্যমন্ত্রীর

সোমবার আরজি করের নিহত চিকিৎসকের বাড়িতে যান মুখ্যমন্ত্রী মমতা বন্দ্যোপাধ্যায় (Mamata Banerjee)। কথা বলেন চিকিৎসকের বাবা-মার সঙ্গে। তিনি জানান,আগামী রবিবারের মধ্যে পুলিশ যদি কিনারা করতে না পারে তাহলে সিবিআইকে তদন্তাভার দেওয়া হবে। মুখ্যমন্ত্রী বলেন, যত দ্রুত সম্ভব রহস্যের কিনারা করতে হবে। ফাস্ট ট্র্যাক কোর্টে আমরা ফাঁসির আবেদন জানাব। সোমবার বেলাতেই ফেসবুক পোস্টে কলকাতা পুলিশের তরফে জানানো হয়েছে, আন্তরিক সততা এবং স্বচ্ছতার সঙ্গে তদন্ত চলছে। ২৪ ঘণ্টার মধ্যে এই ঘটনায় জড়িত এক অভিযুক্তকে গ্রেফতার করা হয়েছে পুলিশের তরফে। এই ঘটনার সঙ্গে আর কেউ জড়িত কি না তা খতিয়ে দেখা হচ্ছে। এই পরিস্থিতিতে তদন্তের অগ্রগতি জানতে কলকাতায় এলেন জাতীয় মহিলা কমিশনের দুই প্রতিনিধি। সূত্রের খবর, জাতীয় মহিলা কমিশনের প্রতিনিধির সদস্যরা মঙ্গলবার আরজি কর হাসপাতালে যেতে পারেন। পুলিশ এবং নিহত চিকিৎসকের পরিবারের সঙ্গে কথা বলার পর সবিস্তার রিপোর্ট দিল্লিতে পাঠাবেন দুই প্রতিনিধি।

দেখুন ভিডিও