কলকাতার পুলিশ কমিশনার ও ডিসি সেন্ট্রালকে সরানোর সুপারিশে ডিওপিটিকে চিঠি বোসের

কলকাতা: কলকাতা পুলিশ কমিশনার বিনীত গোয়েল (Vineet Goyal) এবং ডিসি সেন্ট্রাল ইন্দিরা মুখাপাধ্যায়কে সরানোর সুপারিশ করে ডিওপিটিকে চিঠি দিলেন রাজাপাল সি ভি আনন্দ বোস (C V Ananda Bose)। সংবিধানের ৩৬১ নম্বর ধারা অনুয়াযী রাজ্যপালের বিরুদ্ধে কোনও তদন্ত করা যায় না। কিন্তু তারপরও কলকাতা পুলিশ কমিশনারের নির্দেশে পুলিশ রাজ্যপালের বিরুদ্ধে তথ্যানুসন্ধান করেছে। ডিসি সেন্ট্রাল ইন্দিরা মুখোপাধ্যায়ও শ্লীলতাহানির অভিযোগের ভিত্তিতে তথ্যানুসন্ধান করেছেন। রাজভবন সূত্রে খবর, রাজ্যপাল মনে করছেন তাঁর বিরুদ্ধে এই তথ্যানুসন্ধান সংবিধান লঙ্ঘন করে।

আরও পড়ুন: বাংলার আর্থিক অবস্থা ভাঙনের মুখে, বিস্ফোরক বোস

রাজভবনে নিজের চেম্বারে রাজ্যপাল সিভি আনন্দ বোস নাকি এক মহিলার শ্লীলতাহানি করেন। রাজভবনের ওই অস্থায়ী মহিলা কর্মীর অভিযোগের ভিত্তিতে অনুসন্ধান শুরু করেছিল কলকাতা পুলিশ। অভিযোগের প্রেক্ষিতে একটি টিম গঠন করে অনুসন্ধান শুরু করেছিল কলকাতা পুলিশ। রাজভবন সূত্রে খবর, রাজ্যপাল মনে করছেন তাঁর বিরুদ্ধে এই তথ্যানুসন্ধান সংবিধান লঙ্ঘন করে। এবার সেই কারণে কলকাতার পুলিশ কমিশনার বিনীত গোয়েল এবং ডিসি সেন্ট্রাল ইন্দিরা মুখোপাধ্যায়কে দায়িত্ব থেকে সরানোর সুপারিশ করেছেন বোস।