সিপির পদত্যাগ চেয়ে হাইকোর্টের দৃষ্টি আকর্ষণ আইনজীবীর

কলকাতা: কলকাতা পুলিশ কমিশনার বিনীত গোয়েলের (Vineet Kumar Goyal) অপসারণ চেয়ে এবার হাইকোর্টের (Calcutta High Court) প্রধান বিচারপতি টি এস শিভগননমের (Justice TS Sivagnanam) দৃষ্টি আকর্ষণ করলেন আইনজীবী অমৃতা পান্ডে। আবেদনে এখনই সাড়া দিল না আদালত। আইনজীবীর দাবি আরজি করের নির্যাতিতার নাম প্রকাশ্যে বলেছিলেন বিনীত গোয়েল। পুলিশ কমিশনারের অপসারণের দাবি জানিয়ে মামলা দায়েরের অনুমতি চেয়ে প্রধান বিচারপতির ডিভিশন বেঞ্চের দৃষ্টি আকর্ষণ করেন তিনি। প্রধান বিচারপতি জানিয়ে দিলেন সুপ্রিম কোর্টে যেহেতু আরজি কর মামলাটি বিচারাধীন রয়েছে, এ অবস্থায় এ বিষয়ে তিনি কোন অনুমতি দিতে পারেন না। সুপ্রিম কোর্টের সিদ্ধান্তের পরই আদালত এই বিষয় সিদ্ধান্ত নেবে।

আরও পড়ুন: আমাদের আন্দোলন অরাজনৈতিক, ঘোষাণা আন্দোলনকারী চিকিৎসকদের

আরজি করের মহিলা চিকিৎসককে ধর্ষণ ও খুনের ঘটনায় পুলিশের ভূমিকা প্রশ্নের মুখে পড়েছে। এমনকি ১৪ অগাষ্ট মেয়েদের রাত দখলে রাতে আরজি করের এমার্ডেন্সিতে ভাঙচুর চালায় দুষ্কৃতীরা। জুনিয়র চিকিৎসকদের অভিযোগ, এই ঘটনার সময় পুলিশ নিরব দর্শকের ভূমিকা পালন করেছে। পুলিশের ভূমিকা নিয়েও প্রশ্ন উঠেছিল। পুলিশের ভূমিকা নিয়ে অসন্তোষ প্রকাশ করছে কলকাতা হাইকোর্ট ও সুপ্রিম কোর্ট। পুলিশ কমিশনারের ইস্তফা চেয়ে লালবাজার অভিযান করেছেন জুনিয়র ডাক্তারেরা। বুধবার সিপির পদত্যাগ চেয়ে হাইকোর্টের প্রধান বিচারপতি টি এস শিভগননম ও বিচারপতি হিরণ্ময় ভট্টাচার্যের ডিভিশন বেঞ্চের দৃষ্টি আকর্ষণ করে আইনজীবী অমৃতা পান্ডে। তাঁর বক্তব্য শুনে প্রধান বিচারপতি বলেন, ‘‘এই মামলা সুপ্রিম কোর্টে বিচারাধীন। সেখানে গিয়ে আপনারা বলুন।

দেখুন ভিডিও